เขียนความคิดเห็นเกี่ยวกับ การปรับฐานของ NYFANG Index
"NYFANG Index ปรับฐานแล้ว มาจากการขายทำกำไรนี่เอง ส่วนตัวมองว่ามีโอกาสที่ยิ่งใหญ่ในการเข้าเก็บหุ้นเทคโนโลยีอีกครั้งนะ เพราะว่าต้นปี 66 หุ้นปรับขึ้นมาแรงมาก เพราะกระแส AI ด้วย คิดว่านี่จะทำให้หุ้นพุ่งขึ้นไปอีกแน่ๆ"

บทเรียนจากความคิดเห็นนี้

เมื่อ 21 ก.ค. 2566 ดัชนี NYFANG Index ซึ่งประกอบไปด้วยหุ้น Advanced Micro Devices (AMD) Alphabet (GOOGL) Amazon (AMZN) Apple (AAPL) Meta Platform (META) Microsoft (MSFT) Netflix (NFLX) NVIDIA (NVDA) Snowflake (SNOW) Tesla (TSLA) ปรับลงต่อเนื่องอีก -0.97% 5 เป็นการลง 2 วันติดต่อกัน -5.52% ถือเป็นการปรับลดลงที่รุนแรงที่สุดในรอบ 7 เดือน

การปรับฐานของ NYFANG Index มีสาเหตุใหญ่มาจากการ Take Profit หรือขายทำกำไร ก่อนที่จะถึงช่วงการประกาศงบของบรรดาบริษัทเทคโนโลยีในช่วง 24-31 ก.ค. นี้ โดยมีการกระตุ้นจากการ Sell on Fact ของ Tesla แม้จะประกาศงบดีกว่าคาด แต่อัตรากำไรขั้นต้นที่ลดลง รวมไปถึงแผนการลดกำลังการผลิตในครึ่งปีหลัง ได้ทำให้ราคาหุ้นของ Tesla ปรับลงมาตั้งแต่วันประกาศงบ 3 วันติดต่อกันรวม -11.36%

ตั้งแต่ต้นปี NYFANG Index ปรับพุ่งขึ้นมาอย่างร้อนแรง 74.31% การปรับฐาน -5.52% ถือเป็นเรื่องปกติที่จะเกิดขึ้น แม้ว่าดัชนียังมีพื้นที่ในการปรับฐานอีกลึกพอสมควร แต่ด้วยกระแส AI Boom และการหยุดขึ้นดอกเบี้ยของ Fed ทำให้ยังมีความเป็นไปได้สูงที่ NYFANG Index และหุ้นเทคโนโลยี จะดีดตัวจากการปรับฐานขึ้นมาได้อีกครั้ง

เพราะฉะนั้นการปรับฐานในรอบนี้คือโอกาสในการเข้าเก็บหุ้นเทคโนโลยีกันอีกครั้ง ประเมินแนวรับสำคัญแรกสำหรับ NYFANG Index คือ 7,407 จุด หรือมีพื้นที่ลงจากระดับปัจจุบันอีก -4.45% ที่ระดับนี้ดัชนีมีโอกาสที่จะดีดตัวขึ้นเพื่อมาทดสอบ 8,000 จุดอีกครั้ง
เทคโนโลยีทางการเงิน & การเงินดิจิทัล,ข่าวเศรษฐกิจและการเงิน,ข้อมูลการเงินรายบริษัท